ประจำเดือนไม่มา 3 เดือนแล้ว ตอนนี้ปวดท้องน้อย และมีเมือกสีน้ำตาลมันคืออะไร
สวัสดีค่ะ ประจำเดือนที่ไม่มา 3 เดือน หรือก็คือเกิน 35 วันจากครั้งก่อนนั้น อาจจะมีสาเหตุมาจากการตั้งครรภ์ การมีถุงน้ำหลายใบในรังไข่ ฮอร์โมนจากรังไข่ไม่สมดุล พังผืดมดลูก ผนังมดลูกบางจากการใช้ยาคุมกำเนิด โรคไทรอยด์ทำงานผิดปกติ ความเครียด ความกังวล เป็นต้นหรือหากประจำเดือนไม่มาหลายเดือนติดกัน แล้วอยู่ๆมีเลือดออกผิดปกติ ปวดท้องน้อยร่วมด้วยนั้น อาจจะเป็นภาวะแทรกซ้อนจากการตั้งครรภ์เช่นแท้ง หรือท้องนอกมดลูก ได้ดังนั้นแนะนำยืนยันการตั้งครรภ์ด้วยชุดตรวจครรภ์ทางปัสสาวะได้เบื้องต้นก่อน ให้ผลบวกได้ที่ 10-14 วันหลังปฏิสนธิค่ะ หากให้ผลบวกควรรีบไปพบแพทย์เพื่อตรวจหาสาเหตุของภาวะแทรกซ้อนจากการตั้งครรภ์ทันที หรือถ้าให้ผลลบ แต่ประจำเดือนก็ยังไม่มาตามปกติ ก็ควรไปพบแพทย์เพื่อตรวจเพิ่มเติมเช่นกัน เบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เองค่ะ